
A Figaro Susannája - tisztaság és erotikus vonzerő

Dolgozatom címe A Figaro Susannája - tisztaság és erotikus vonzerő, melyben az opera központi alakját, Susannát vizsgáltam. A témához kapcsolódóan Susanna kivételes személyiségével, zenei megformálásával foglalkoztam.  Érintettem a mű keletkezési körülményeit, a librettó és az opera jeleneteinek érintkezési pontjait.
A téma megírásához több személyes élmény; az opera koncertszerű és színpadi előadásában való személyes részvételem kapcsolódik, melyek nagymértékben segítették az opera alaposabb megismerését.

Dolgozatom középpontjában Susanna bájos, tiszta és erotikus személyiségének bemutatása áll. A felsrolot tulajdonságok meghatározó szerepet játszanak az opera cselekményszövésében. Szerepének dramaturgiai jelentősége zenei és minőségi és mennyiségi értelemben is nagy. Utóbbit bizonyítja, hogy a hősnő a darab huszonnyolc zeneszáma közül tizennégy jelenetében felbukkan. Tréfálkozó, kacér jelleme segítségével szinte mindig sikerül a bonyodalmakból kikeverednie. Emellett az opera egyik legösszetettebb személyégének számít. 



